Yhteistyö M16: Uusien tuotteiden ja menetelmien kehittäminen

|  |
| --- |
| Tuki pilottihankkeisiin ja tuki uusien tuotteiden, käytäntöjen, menetelmien ja tekniikoiden kehittämiseen (koodi 16.2) |
| Kuvaus:  Tukea myönnetään uusien tuotteiden, palvelujen, käytäntöjen, menetelmien ja tekniikoiden kehittämiseen maataloudessa, elintarvikealalla, metsätaloudessa ja muissa maaseudun pienissä yrityksissä.  Hankkeilla voi lisäksi toteuttaa selvityksiä tai uuden toiminnan tai tuotteen testaamista todellisessa toimintaympäristössä.  Pilotti tai tuotekehityshanke voidaan toteuttaa yhteydessä muihin yhteistyötoimenpiteen alatoimenpiteisiin kun hanke pääosin liittyy ao. teemaan.  Hanke voi olla paikallinen, alueellinen, alueiden välinen tai valtakunnallinen. Hanke on myös mahdollista toteuttaa kansainvälisenä tai siihen voi sisältyä kansainvälistä yhteistyötä. |
| Mitä:  Yhteistyötoimenpiteessä rahoitetaan kehittämishankkeita, joissa on mukana vähintään kaksi osapuolta.  Hyväksyttäviä kustannuksia ovat hankkeiden toteuttamisesta aiheutuvat, tarpeelliset ja kohtuulliset  kustannukset. Kehittämishankkeen tuki voi kattaa hankkeeseen liittyvät, tarpeelliset pienhankinnat.  Tukea voidaan myöntää seuraaviin kehittämishankkeen toteuttamisesta aiheutuviin kohtuullisiin  kustannuksiin:   * palkka- ja palkkiokustannuksiin; * matkakustannuksiin; * ostopalveluiden hankintaan; * vuokrakustannuksiin; * materiaali- ja muihin toteutuksen kannalta välttämättömiin kustannuksiin.   Yhteistyöhankkeessa tukikelpoisia ovat lisäksi tarpeelliset ja kohtuulliset kustannukset, jotka liittyvät pilottihankkeissa tarvittavien välineiden ja laitteiden poistokustannuksiin siltä osin ja siltä ajalta kuin niitä on käytetty hankkeessa.  Tuki voidaan myöntää välillisten yleiskustannusten osalta prosenttimääräisenä  korvauksena EU 1303/2013 67 artiklan mukaisesti ja kansallisessa lainsäädännössä tarkemmin määrättyjä periaatteita noudattaen tai tositeperusteisesti. |
| Kenelle:  Tuen saaja voi olla julkisoikeudellinen tai yksityisoikeudellinen yhteisö, kuten pk-yritys, tutkimusyksikkö tai kehittämisorganisaatio, säätiö, oppilaitos, kunta tai yhdistys.  Tuki myönnetään hankkeen vastuulliselle toteuttajalle. Mikäli toteuttaja on maaseudun innovaatioryhmä, tuki kohdistuu vain sen toteuttamalle hankkeelle.  Kehittämishanketuen myöntämisen edellytyksenä on, että hakijalla on hankkeen laatuun ja laajuuteen nähden tarvittava osaaminen sekä riittävät taloudelliset ja toiminnalliset edellytykset hankkeen toteuttamiseen. Hanketukea voidaan myöntää vain toimenpiteeseen, joka on järjestetty hakijan tavanomaisesta toiminnasta erillisen hankkeen muotoon. |
| Tukitaso:  Yhteistyöhankkeeseen, johon ei sisälly valtiontukea, voidaan myöntää tukea muu julkinen rahoitus mukaan lukien 100 % hyväksyttävistä kustannuksista.  Yhteistyöhankkeeseen, jossa hyödynsaajina ovat pienet yritykset ja jonka tuloksia levitetään laajasti,  voidaan myöntää tukea yleisen ryhmäpoikkeusasetuksen 25 artiklan mukaisesti:     1. muu julkinen rahoitus mukaan lukien 80 % hyväksyttävistä kustannuksista hankkeelle, jonka tavoitteena on tuottaa yrityksille merkittävää tiedon ja osaamisen lisäystä sen oman toiminnan, uusien tai parannettujen tuotteiden, prosessien tai palveluiden kehittämiseksi, prototyyppien rakentamiseksi tai näitä tukevaan pilottihankkeeseen; 2. muu julkinen rahoitus mukaan lukien 60 % hyväksyttävistä kustannuksista hankkeelle, jonka tavoitteena on kehittää uusia tai parannettuja tuotteita, prosesseja tai palveluja sekä niiden markkinointia edeltävää pilottihanketta, testausta ja esittelyä.   Yritysryhmälle, johon kuuluu vähintään 3 ja enintään 10 yritystä, tuki voidaan myöntää niin, että tuki kohdennetaan osallistujayrityksille vähämerkityksisenä tukena. Tukea voidaan myöntää muu julkinen rahoitus mukaan lukien enintään 75 % hyväksyttävistä kustannuksista. |
| Ehdot ja kriteerit:  Tukea ei myönnetä keskisuuren tai sitä suuremman yrityksen normaaliin tuotekehitykseen, mutta myös suuret yritykset voivat osallistua yhteistyöhankkeen toteutukseen kun ne tuovat hankkeeseen tietämystä osana arvoketjua. Tukeen oikeutetun klusterin tulee olla uusi tai aloittamassa uutta toimintaa.  Toimenpiteessä ei toteuteta normaaliin yksittäisen yrityksen tai olemassa olevan arvoketjun kasvuun liittyviä hankkeita tai alihankintana suoritettuja tutkimushankkeita, ellei niiden tuloksia julkisteta.  Uuden kehitetyn prototyypin tai tuotteen kaupalliseen tuotantoon tai hyödyntämiseen liittyvät kustannukset ja tuen saajien normaalin toiminnan kustannukset jäävät myös tuen ulkopuolelle.  Jos kehittämisen kohteena on jo kaupallistetun tuotteen kehittäminen tai markkinointi, voi tuettavana olla vain pienten yritysten toiminta.  Tuettu toimi/hanke voi kestää pääsääntöisesti 3 vuotta ja enintään 5 vuotta. Investointien tulee olla toteutettu 2 vuoden aikana. |
| Toimi näin:  Kehittämishankkeeseen voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen hakulomake tai asiointipalvelu:  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus\_ <http://finlex.fi/fi/laki/ajantasa/2014/20141174> |
| [www.maaseutu.fi](http://www.maaseutu.fi)  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |